جمهور باشقانی رجب طیب اردوغانین جولای‌ین 25-ده فیلیسطین دؤولت باشچی‌سی عباسی، جولای‌ین 28-ده ایسه ایسراییلین باش ناظیری نتانیاهونو تورکیه-‌ده قبول ائدجگی بیلدیریلیب.
بیاناتدا اردوغانین دعوتی ایله تورکیه-‌یه گله‌جک لیدئرلرین گونجل بولگه‌سل و قلوبال مسئله‌لر اطرافیندا فیکیر موبادیله‌سی آپارا‌جاق‌لاری بیلدیریلیب، عباس جمهور باشقانی اردوغانلا رسمی گؤروش‌لری زامانی تورکیه-فیلیسطین موناسیبت‌لری، ایسراییل-فیلیسطین موناقیشه‌سی چرچیوه سینده باش وئرن سون حادثه‌لر و دیگر گونجل بولگه‌سل و اولوسلار آراسی مسئله‌لرین موذاکیره ائدیله‌جگی بیلدیریلیب.
آچیقلامادا، تورکیه ایله دوست و قارداش فیلیسطین دؤولتی آراسیندا امکداشلیغین داها دا اینکیشاف ائتدیریلمه‌سی اوچون آتیلا‌جاق آددیم‌لارین دا گؤروش لرین گوندم ماده لری آراسیندا یئر آلاجاغی بیلدیریلیب.
آچیقلامادا، نتانیاهونون سفری چرچیوه‌سینده کئچیریله‌جک گؤروش‌لرده تورکیه ایله ایسراییل آراسینداکی ایکی طرف‌لی موناسیبت‌لرین بوتون پرسپکتیولری ایله نظردن کئچیریله جگی، امکداشلیغین اینکیشافی اوچون آتیلا بیله‌جک آددیم‌لارین موذاکیره ائدیله‌جگی بیلدیریلیب.
بیاناتدا قئید اولونوب کی، دانیشیق‌لار زامانی گونجل بولگه‌سل و اولوسلار آراسی پروبلئم‌لر، ایکی طرف‌لی موناسیبت‌لر اطرافیندا فیکیر موبادیله‌سی آپاریلا‌جاق.
